
A nevetséges és a kísérteties formái Victor Hugo A nevető ember című regénye alapján

Dolgozatomban a nevetséges és a kísérteties előfordulását vizsgálom Victor Hugo A nevető ember című regénye alapján.
Az első fejezetben a komikum fogalmát vizsgálom, mely felvezetésként szolgál a későbbi fejezetekhez.
A második fejezetben Gwynplaine alakjának értelmezési lehetőségeit veszem górcső alá. Megvizsgálom a homéroszi kacaj átalakulását és rendhagyó jelenlétét a regényben, az Iliász és az Odüsszeia szöveghelyeire, valamint a regénybeli szövegszerű megjelenésére alapozva. A homéroszi kacajban megjelenő gépiesség, folytonosság vezet át a kísérteties vizsgálatához, amely a regényben több szinten is megjelenik. Ehhez Freud, Jentsch és Heidegger kísérteties fogalmait veszem alapul.
A harmadik, s egyben utolsó fejezetben a nevetésről értekezek, mind a nevető, mind pedig a befogadó oldaláról. Ez azért is nagyon fontos, mert egyrészt a regényben a nevetésnek központi szerepe van, másrészről a főhős maga a nevetés megjelenítője, szimbóluma. Ehhez a fejezethez Arisztotelész, Bergson, Freud, Koestler, Lessing, nevetés elméleteit használom fel. 



